Спаборніцтвы, якія дапамагаюць выявіць найлепшых з лепшых – вялікая праца, як для арганізатараў, так і для ўдзельнікаў. Узровень падрыхтоўкі нашых дзяцей досыць высокі, аднак чэмпіянат – гэта магчымасць не толькі выявіць свой інтэлект, але і напружана папрацаваць. Важна таксама творча падысці да прапанаваных заданняў. Урэшце, што можа быць больш прыемным для праграміста, чым элегантнае рашэнне самай складанай задачы? Gurtam – гэта беларуская група кампаній, вядомая ва ўсім свеце ўласнай сістэмай спадарожнікавага маніторынгу Wialon, а таксама новай платформай flespi для працы з вялікімі масівамі дадзеных. Gurtam сёння – гэта 5 рэгіянальных офісаў (Мінск, Масква, Бостан, Дубай, Буэнас-Айрэс), геаграфія ў 130+ краін і амаль 1000 партнёраў па ўсім свеце. Тое, што цяпер модна зваць The Internet of Things, кампанія стварае ўжо больш за 10 гадоў і зяўляецца адным з сусветных лідараў у гэтай галіне. Падрабязней пра гэта і пра тое, як падлучыць карову да інтэрнэту, можна будзе пачуць на майстар-класе ад Gurtam перад стартам спаборніцтваў.